CELEX: 32019D1739
Language: da
Date: 2019-10-16 00:00:00
Title: Kommissionens Gennemførelsesafgørelse (EU) 2019/1739 af 16. oktober 2019 om iværksættelse af hasteforanstaltninger mod indslæbning og spredning i Unionen af Rose Rosette Virus (meddelt under nummer C(2019) 7328)

18.10.2019   
               
               
                  DA
               
               
                  Den Europæiske Unions Tidende
               
               
                  L 265/12
               
            
         KOMMISSIONENS GENNEMFØRELSESAFGØRELSE (EU) 2019/1739
         af 16. oktober 2019
         om iværksættelse af hasteforanstaltninger mod indslæbning og spredning i Unionen af »Rose Rosette Virus«
         (meddelt under nummer C(2019) 7328)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 3, tredje punktum, og
         ud fra følgende betragtninger:
         
                     (1)
                  
                  
                     »Rose Rosette Virus« (i det følgende benævnt »skadegøreren«) er en skadegører, der i øjeblikket ikke er opført i bilag I eller bilag II til direktiv 2000/29/EF.
                  
               
                     (2)
                  
                  
                     Det vides ikke, om skadegøreren og dens vektor Phyllocoptes fructiphilus forekommer på Unionens område. En skadegørerrisikoanalyse, som Plantebeskyttelsesorganisationen for Europa og Middelhavsområderne (EPPO) har foretaget, har imidlertid vist, at skadegøreren og dens skadelige virkninger kan blive et betydeligt plantesundhedsproblem i Unionen, navnlig med hensyn til produktion af roser.
                  
               
                     (3)
                  
                  
                     På baggrund af denne evidens og den igangværende spredning af skadegøreren bør der træffes særlige foranstaltninger for modtagelige planter, når de føres ind i Unionen fra de tredjelande, hvor skadegøreren forekommer (Canada, Indien og USA), og de bør ledsages af et plantesundhedscertifikat.
                  
               
                     (4)
                  
                  
                     Disse særlige foranstaltninger bør sikre rettidig påvisning af skadegøreren og dens vektor inden for Unionens område, krav vedrørende indførslen af planterne til Unionen samt offentlig kontrol ved indførslen af disse planter til Unionen.
                  
               
                     (5)
                  
                  
                     Medlemsstaterne bør sikre, at enhver, der har ansvaret for planter, som kan være angrebet af skadegøreren, omgående underrettes om forekomsten eller mistanken om forekomst af skadegøreren, de mulige konsekvenser og risici og de foranstaltninger, der skal træffes.
                  
               
                     (6)
                  
                  
                     Medlemsstaterne bør gennemføre årlige undersøgelser for forekomst af skadegøreren på deres område for at sikre en mere proaktiv tilgang til at bekæmpe skadegørerens etablering og spredning.
                  
               
                     (7)
                  
                  
                     Der bør opstilles krav vedrørende indførsel til Unionen af planter, bortset fra frø, af Rosa spp. med oprindelse i Canada, Indien eller USA (i det følgende benævnt »planterne«) samt vedrørende offentlig kontrol, som skal foretages ved indførsel af dem til Unionen. Disse foranstaltninger er nødvendige for at sikre bedre beskyttelse af Unionens område mod indslæbning og spredning af skadegøreren.
                  
               
                     (8)
                  
                  
                     For at give de officielle ansvarlige organer og professionelle operatører mulighed for at tilpasse sig disse krav bør denne afgørelse anvendes fra den 1. november 2019.
                  
               
                     (9)
                  
                  
                     Denne afgørelse bør være midlertidig og anvendes frem til den 31. juli 2022 for at muliggøre dens evaluering inden dette tidspunkt.
                  
               
                     (10)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            
               Definitioner
            
            I denne afgørelse forstås ved:
            
                        a)
                     
                     
                        »skadegøreren«: »Rose Rosette Virus«
                     
                  
                        b)
                     
                     
                        »planterne«: planter, bortset fra frø, af Rosa spp. med oprindelse i Canada, Indien eller USA
                     
                  
                        c)
                     
                     
                        »vektoren«: Phyllocoptes fructiphilus.
                     
                  
         
            Artikel 2
            Forbud mod indslæbning til og flytning inden for Unionen
            Det er forbudt at indslæbe og sprede skadegøreren i Unionen.
         
         
            Artikel 3
            Påvisning af eller mistanke om forekomst af skadegøreren
            Medlemsstaterne sikrer, at enhver, der har ansvaret for planter, som kan være inficeret med skadegøreren eller dens vektor, omgående underrettes om forekomsten eller mistanken om forekomst af skadegøreren eller dens vektor, de mulige konsekvenser og risici samt de foranstaltninger, der skal træffes.
         
         
            Artikel 4
            Undersøgelser for forekomst af skadegøreren på medlemsstaternes områder
            
               1.   Medlemsstaterne foretager årlige undersøgelser for forekomst af skadegøreren og vektoren på planterne på deres område. Undersøgelserne foretages af det officielle ansvarlige organ eller under det officielle ansvarlige organs officielle tilsyn.
            
            
               2.   Undersøgelserne skal omfatte prøveudtagning og testning og være baseret på solide videnskabelige og tekniske principper med hensyn til muligheden for at påvise skadegøreren og vektoren.
            
            
               3.   Medlemsstaterne meddeler hvert år resultaterne af de undersøgelser, der er foretaget i det foregående kalenderår, til Kommissionen og de øvrige medlemsstater.
            
         
         
            Artikel 5
            Krav til indførsel af planterne til Unionen
            
               1.   Planterne må kun indføres til Unionen, hvis følgende krav er opfyldt:
               
                           a)
                        
                        
                           De skal ledsages af et plantesundhedscertifikat, jf. artikel 13, stk. 1, nr. ii), i direktiv 2000/29/EF.
                        
                     
                           b)
                        
                        
                           De skal, alt efter forholdene, overholde kravene i enten stk. 2, 3 eller 4, og det relevante kravs ordlyd skal anføres i plantesundhedscertifikatet under »Supplerende erklæring«.
                        
                     
            
               2.   Planterne skal i hele deres levetid være dyrket i et område, der er frit for skadegøreren som fastslået af den pågældende nationale plantesundhedsmyndighed i overensstemmelse med de relevante internationale standarder for plantesundhedsforanstaltninger. Områdets navn skal anføres i plantesundhedscertifikatet under »Oprindelsessted«.
            
            
               3.   Planterne skal i hele deres levetid være dyrket på et produktionssted, hvor der ved offentlige kontrolbesøg hverken er konstateret symptomer på skadegøreren eller vektoren siden begyndelsen af den sidste vækstperiode. Derudover skal følgende betingelser være opfyldt:
               
                           a)
                        
                        
                           Planterne til plantning skal forud for eksport være stikprøveundersøgt og testet og fundet frie for skadegøreren.
                        
                     
                           b)
                        
                        
                           Planterne, bortset fra planter til plantning, skal forud for eksport være kontrolleret og i tilfælde af symptomer stikprøveundersøgt og testet for forekomst af skadegøreren og fundet frie for skadegøreren.
                        
                     
            
               4.   Planter i vævskultur, som ikke har oprindelse i et område, der er frit for skadegøreren, skal være fremstillet af moderplanter, der er testet og fundet frie for skadegøreren.
            
            
               5.   Planterne må kun indføres til Unionen, hvis de håndteres, emballeres og transporteres på en sådan måde, at angreb af vektoren forhindres.
            
         
         
            Artikel 6
            Offentlig kontrol ved indførsel til Unionen
            Alle sendinger af planterne underkastes offentlig kontrol på EU-indgangsstedet eller på bestemmelsesstedet, jf. Kommissionens direktiv 2004/103/EF (2).
         
         
            Artikel 7
            Efterkommelse af denne afgørelse
            Medlemsstaterne ophæver eller ændrer de foranstaltninger, de har truffet for at beskytte sig mod indslæbning og spredning af skadegøreren, for at bringe dem i overensstemmelse med denne afgørelse. De underretter straks Kommissionen om foranstaltningerne.
         
         
            Artikel 8
            Anvendelsesdato
            Denne afgørelse anvendes fra den 1. november 2019.
         
         
            Artikel 9
            Udløbsdato
            Denne afgørelse finder anvendelse indtil den 31. juli 2022.
         
         
            Artikel 10
            Adressater
            Denne afgørelse er rettet til medlemsstaterne.
         
         
            Udfærdiget i Bruxelles, den 16. oktober 2019.
            
               
                  På Kommissionens vegne
               
               Vytenis ANDRIUKAITIS
               
                  Medlem af Kommissionen
               
            
         
         
            (1)  EFT L 169 af 10.7.2000, s. 1.
         
            (2)  Kommissionens direktiv 2004/103/EF af 7. oktober 2004 om identitetskontrol og plantesundhedskontrol af planter, planteprodukter eller andre objekter opført i del B i bilag V til Rådets direktiv 2000/29/EF, som kan gennemføres et andet sted end indførselsstedet i Fællesskabet eller et sted i nærheden, og om fastsættelse af de nærmere bestemmelser i forbindelse med denne kontrol (EUT L 313 af 12.10.2004, s. 16).